Document ID: 31995R0933

NEUVOSTON ASETUS (EY) N:o 933/95,
annettu 10 päivänä huhtikuuta 1995,
Bulgariasta, Unkarista ja Romaniasta peräisin olevia tiettyjä viinejä koskevien yhteisön tariffikiintiöiden avaamisesta ja hallinnoinnista
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
yhteisö on sitoutunut Euroopan yhteisön sekä Bulgarian tasavallan, Unkarin tasavallan ja Romanian välillä kirjeenvaihtona tehdyissä sopimuksissa, jotka on hyväksytty päätöksillä 93/721/EY, 93/723/EY ja 93/725/EY (1), avaamaan mainituista maista peräisin oleville tietyille viineille tariffikiintiöitä alennetuin tullein; nämä kiintiöt on varattu viineille, joiden mukana on vastavuoroisesti tunnustetun virallisen toimielimen antama todistus, jossa varmistetaan, että kyseiset viinit ovat sopimuksessa tarkoitettuja viinejä ja peräisin kyseisistä maista,
tariffikiintiöt on avattava vuosittain 1 päivän tammikuuta ja 31 päivän joulukuuta väliseksi ajaksi,
olisi erityisesti taattava kaikille osapuolille tasavertainen ja jatkuva mahdollisuus käyttää kyseisiä kiintiöitä ja kiintiöille säädetyn tullin soveltaminen keskeytyksettä määrätyt edellytykset täyttävien tuotteiden tuontiin tai jälleentuontiin kaikissa jäsenvaltioissa, kunnes kiintiöt ovat täyttyneet,
yhteisön olisi tehtävä päätös kiintiöiden avaamisesta osana kansainvälisten velvoitteidensa täyttämistä; mikään ei kuitenkaan estä sitä, että näiden kiintiöiden yhteisen hallinnoinnin tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hallinnointitapa edellyttää kuitenkin jäsenvaltioiden ja komission välistä kiinteää yhteistyötä, koska komission on erityisesti voitava seurata kiintiöiden täyttymistä ja tiedottaa siitä jäsenvaltioille, ja
kyseisten maiden tariffikiintiöiden hallinnointiin ja mukauttamiseen sovelletaan Bulgariasta, Unkarista, Puolasta, Romaniasta, Slovakiasta ja T Osekin tasavallasta peräisin olevien tiettyjen maataloustuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden (1994-1997) mukauttamista koskevista yksityiskohtaisista säännöistä 18 päivänä heinäkuuta 1994 annetussa neuvoston asetuksessa (EY) N:o 1798/94 (2) säädettyjä sääntöjä,
ON ANTANUT TÄMÄN ASETUKSEN:
1 artikla
1. Suspendoidaan jäljempänä kuvattujen Bulgariasta, Unkarista ja Romaniasta peräisin olevien tuotteiden tuontitullit kullekin tuotteelle merkittyjen tariffikiintiöiden tasolle ja rajoissa Bulgarian ja Romanian osalta 1 päivän tammikuuta 1995 ja 31 päivän joulukuuta 1997 välisenä aikana ja Unkarin osalta 1 päivän tammikuuta 1995 ja 31 päivän joulukuuta 1998 välisenä aikana, sanotun kuitenkaan rajoittamatta 2 kohdan soveltamista:
a) Bulgariasta peräisin olevat viinit:
TAULUKON PAIKKA
b) Unkarista peräisin olevat viinit:
TAULUKON PAIKKA
c) Romaniasta peräisin olevat viinit:
TAULUKON PAIKKA
2. Edellä 1 kohdassa tarkoitetut tariffikiintiöt on varattu viineille, joiden mukana on asetuksen (ETY) N:o 3590/85 (3) mukaisesti laadittu VI 1 -asiakirja tai VI 2 -asiakirjaote. Tapauksen mukaan VI 1 -asiakirjan 15 kohdassa on oltava jokin seuraavista Bulgarian tai Unkarin toimielimen tekemistä merkinnöistä:
a) kiintiö n:o 09.7001:
"Todistetaan, että tässä asiakirjassa tarkoitettu viini on Bulgarian viinialan lainsäädännön mukaista laatukuohuviiniä."
b) kiintiö n:o 09.7003:
"Todistetaan, että tässä asiakirjassa tarkoitettu viini on Bulgarian viinialan lainsäädännön mukaista laatuviiniä, jolla on alkuperänimitys."
c) kiintiö n:o 09.7005:
"Todistetaan, että tässä asiakirjassa tarkoitettu viini on Bulgarian viinialan lainsäädännön mukaista laatuviiniä, jolla on alkuperänimitys, tai `Gamza`-lajikkeesta saatua, tällä nimellä tai sen rinnakkaisilmaisulla `Kadarka` kuvattua ja esiteltyä viiniä."
d) kiintiö n:o 09.7009:
"Todistetaan, että tässä asiakirjassa tarkoitettu viini on Unkarin viinilain N:o 36/1970 ja soveltamisasetuksen N:o 40/1977 (MEM), sellaisena kuin se on muutettuna asetuksella N:o 7/1990 (FM) ja N:o 23/1992 (FM), mukaista laatukuohuviiniä."
e) kiintiö n:o 09.7011:
"Todistetaan, että tässä asiakirjassa tarkoitettu viini on Unkarin viinilain N:o 36/1970 ja soveltamisasetuksen N:o 40/1977 (MEM), sellaisena kuin se on muutettuna asetuksilla N:o 7/1990 (FM) ja N:o 23/1992 (FM), mukaista laatuviiniä, myös ensiluokkaista laatua olevaa viiniä ja laatuviiniä, jossa on maantieteellinen merkintä `Tokaj` ja viiniä, jolla on nimike `Tajbor`."
Lisäksi kyseisiin viineihin sovelletaan edelleen vapaasti rajalla -viitehintoja. Asetuksen (ETY) N:o 822/87 (4) 54 artiklaa on noudatettava, jotta kyseisille viineille voidaan myöntää tariffikiintiöt.
2 artikla
Sovelletaan asetuksen (ETY) N:o 1798/94 2-7 artiklaa.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 10 päivänä huhtikuuta 1995.

Labels: 3
18
17